
CUVÂNT ÎNAINTE 
Mi-a fost elev. l-am simţit flacăra lăuntrică 
ascunsă într-o mână de om cu ochii duşi în 
fundul capului,dar arzoi şi cáutátori. L-am 
încurajat şi a debutat în revista şcolară „E couri 
Dunärene’’, mai întâi cu proză scurtă şi apoi cu 
versuri din ce în ce mai sincere. O vreme a avut 
probleme cu sănătatea şi a dispărut din paginile 
săptămânale ale revistei. S-a întors apoi cu 
rugul suferinţei biruit, plin de viaţa şi după 
absolvire mi-au plăcut gândul şi ambitia lui de 
a publica un volum de versuri. De două ori a 
selecționat poezii pentru el, s-a zbátut cu 
greutăţile vieţii şi „mâna de om!" a biruit. Cu 
mâinile plapande a venit la mine şi mi-a întins 
ca pe o ofrandă extrem de prețioasă, primul său 
volum de versuri intitulat ,,Poezii’’. Era prin 
anul 2003. Începutul fusese făcut iar acum 
comentez versurile pregătite pentru un alt 
volum. A rămas credincios versului alb fiind 
conştient că-şi asumă riscul concentrării 
maxime a ideisticii versurilor sale în expresii 
găsite mai greu de poeti.Versul cu rimă şi cu 
ritm te mai ajută dar versul alb te tine, ca poet, 
pe marginea prăpastiei, acolo unde fiecare idee, 
fiecare cuvânt te poate împinge în haul 
nesfârşit, fără fund, al platitudinii. Aşa cum 
Rimbaund , Mallarme sau Valery încercaseră 


cu succes o înnoire a limbajului poetic, şi 
autorul încearcă pe cat li permite ideistica 
propusă să îmbrace căutările sale în haine noi 
(vezi „Poema calului''). Poetul simte nevoia de 
a integra fenomenul poetic într-o respiraţie 
largă, pledează pentru o mai profundă 
cunoaştere prin noi înşine. Peste tot, însă, fie 
mai estompat într-o lumina difuză, fie direct în 
strălucire, apare chipul femeii iubite. Bărbatul 
dar şi poetul este zbuciumat ca ea să nu plece. 
Nesiguranta, ah! nesiguranta, care l-a urmat 
peste tot pe poet, apare în unele versuri (vezi 
„Lasa-ma să mai cred’’), 

Speranta,sare şi ea în apărarea poetului prin 
mai multe versuri frumoase din care alegem 
două: „al treilea ochi te iubeste’’, sau „bine a 
revenit în casa viselor implinite'” (vezi „Pleacă 
şi întoarce-te fericit''). M editatia este legată de 
propria fiinţă (vezi „Am fost umbră. Acum nu 
mai sunt... ''). Ea este uşor balansatá cu 

care autorul o are cu siguranţă: „să má sfâşii / 
cu triluri albastre de mierle’’ (vezi,,Ruga’’). 
Deşi nu declară direct, simţim credinţa curată 
în poezie pe care o vrea mereu prezentă de la 
suflet la suflet. O notă în plus este prezenţa 
iubirii în cel Atotputernic, Dumnezeu fiind 
amintit peste tot cu speranţa că Stăpânul nostru 


îşi va arunca ochii şi asupra lui. Comentându-şi 
neşansa în viaţă el menţine arderea spiritului 
încet, fără incertitudinea salvării pe care şi-o 
promite singur. Virgil Andronache are multe, 
chiar foarte multe de spus în poezia 
românească actuală. 

Doamne, dă-i viaţă lungă, deci şansă! 


Scriitor 


Mircea Dragnea. 


VIRGIL ANDRONESCU 
- versuri - 


chipul tău blând coborât din icoane, 


mă ţine strâns sub pleoapă. 


M otto: 
M ântuirea mea: 
Credinţa în Dumnezeu 
şi în frumuseţea interioară a 
femeii! 


Viaţa m-a izbit din nou de toţi pereţii - cenusiul 
lor m-a înjunghiat mişeleşte. 

Cât, Doamne, voi mai rătăci prin lume, 
lăsându-mi în fiecare loc - în fiecare inimă, 
câte o felie de suflet, în căutarea fericirii? 

Cât Doamne...? 


2010-02-09 

lichefiat în propriul meu trup 
- poezie strivită sub unghi - 
2009-06-23 


ultimele zile fără lumină 
gânduri opace înfipte adânc 
instincte oarbe de un negru brut 
ultimele nopţi transparente 


imagini de la soare către lună 
parcurg orizontale perfecte 
somnul şi viaţa lumi paralele 
pe verticală doar mă mai rog 
ultimele nopţi fără întuneric 
visez uneori stând vertical 

cu capul pe sâni de mătase 
dezveliti ne îmbracă solar 


pe amândoi deodată 


11 


sub buza santului 


- de dor de ea, de lipsă de mine - 
2009-06-26 


pământ deasupra 

nu lespezi reci de piatră 
după o altă cruntă beţie 
amortit de un gând 
rezemat 

sub buza unui şanţ 
încremenit 

în uitarea ta 

legată limbă náuciti ochi 
plumb turnat în picioare 
în mâini gesturi obscene 


înainte de a mă sinucide 

infinite vieţi trăind 

cu limbă de moarte 

îmi fac semnul crucii 

pe negrul colorat al cerului gurii 


de şapte stele 
ca in cel mai al dracu' hotel din lume 

p(b)oema calului 


- poctoave de cai morţi - 
2009-06-26 


nisipe născocite dunuri de gânde reverii 


adânce vise de nesoamne din timpe absoluturi 
cai ruginiti galoape de pur sânge trăite visuri 
drume stelare petrecuturi amintiri rătăcite 
poctoave de cadavre apus la orizoante 


verse născute din nestriviti cuvânturi 
armásare silabe náscocesc poemuri fierbinţi 
aleargă şase copiti pe imense abstracturi 
frâuri de-arginte coroni din rame de măslin 


bal de mătăsi aurite divine cântece liduri 
prinți şi reginuri in valse däntuite 

şoapte rătăcite printre bucle eternelor femei 
în trupe fierbe sângele arabicului cal ponei 


palaturi de cristale boema calului ne-cal 

frigiderul necumpărat şi mai multe 
sentimente 
- cărţi şi şoareci deopotrivă, (scrisoare pentru 
a nu fi citită)- 


2009-06-27 


ultima călătorie la tine ca la Meca 


mâine seară am să-ţi intru în casă 
aşteaptă-mă. vin cu umbra mea. lasă florile 
să ai la tine doar sentimente 

şi gânduri. 


nu îţi mai face griji. voi dormi în depozit 
acolo unde toţi ajungem la un moment dat. 
dacă miroase a cărţi şi şoareci deopotrivă 
vom convietui natural. 


daca ploua. sa nu uiti umbrela de soare 

ştii ca sunt sensibil la frumuseţea 

interioară a femeilor. nu îţi mai face gânduri 
ne vor hrăni cuvintele. vom mânca pe săturate 

la Brăila voi plânge mai consistent 
Dunărea de acolo e aceeaşi de aici 
iubirea mea e acolo. voi face cunoştinţă 
cu Riciu. îi voi strânge lábuta prieteneste 


dacă voi cere. apă să-mi dai din ploaie în căuşul 
sufletului 

de vom bea o cafea pe vapor. o vom bea 

cu ploaie. în ploaie. în amintirea vieţii mele. 

ploile din noi 
- în trupul tau ţipă furtună - 


2009-06-28 


timpul ne va fi duşmanul comun 
frumuseţea trădează fiecare cuvânt 


să ne cárám ploile în noi 
tu eşti vocea mult căutată 
în trupul tău ţipă furtună 


mă caut printre valuri şi rechini 

să te ating real fără vise 

pe fruntea ta de paradis 

în trupul tău ţipă furtună 

văzului marin doar eu şi umbra mea 


un muritor muribund doar eu şi umbra mea 
chemându-te chemând ce ai auzit e doar un 
ecou din vremurile bune e vocea dintr-un hău 
ascultă-mă bine trăiesc murind 

muribund trăiesc mă doare gândul tau din gând 

în gândul meu murind pe verticală 

să poţi percepe dorul meu tu cea de până acum 
lumea departe de tine facá-se scrum 

drumuri de vise te-aş face să trăieşti 

perla de mov dintre labiile scoicii marine 
- poetul trece de cele mai multe ori nevăzut - 
2009-06-28 

culegând perla de mov 
dintre labiile scoicii marine 


poetul trece uneori nevăzut 
numai umbra îl urmează mereu 


la masa de scris versul. 
cu fruntea în palme 


gânduri. se preling printre vene 
albastre carafe. cu vin. cuvintele 
murmurate dureri 


nestrigate 


numai rochia ta / subiect fierbinte 


- de frumuseţea sufletului tău - 
2009-07-06 

albastru 
fierbinte. mult peste. *C 
indoor & outdoor 


autostrada 
începe de undeva şi se termină 
nicăieri. 


ochi. diamante 
soarele tu şi vara aceasta 


numai rochia ta 
dezbrăcată de tine 


viaţa mea în oglindă 
- noroi şi flori - 
2009-07-06 

trăiesc. virtual 
mi se spune ca sunt. că exist 


moloz. toate insectele universului 
numai când mă spăl pe dinţi. 
spume la gură. numai atunci 

îmi amintesc. de ultima femeie 
râsul. se prelinge pe buze 

pisică sălbatică. muşcă digerând 
teorii. rani. 


hai vino lângă mine. să ne privim 
în oglindă. noroi şi flori. tu & eu 


de ce ai descoperit oglinda de negru 


indescifrabilă îmi eşti 
- vis ingenunchiat pe retină - 
2009-07-08 

sărută-mă pe un ochi să te privesc mereu 


a descifra. priviri mangdieri zâmbete 
în vis îmi cădeau dinţii. în vis. 

numai tu mă sărutai iar eu fugeam 
ca un lepros. celălalt ochi de vedere 


acum te am mult mai aproape. mâna ta. eu 
şi visul meu scârbos. iată că acum trece 
un dric pe străzi lăturalnice. memento 
mori. saruta-ma şi pe celălalt. 


indescifrabilă îmi eşti de te mai ascunzi. 
sărută-mă. nu mai vreau în faţa oglinzii 
amândoi deodată. imediat ce m-am trezit. 
m-am spălat pe dinţi şi numai zâmbetul tău 


îl păstrez pe retină solar 

de pe umărul trei 
- rătăcit prin lume - 
2009-07-09 


rătăcit de lume. prin lumea mea. 
mă adie privirea ta. insistent. blândă 


de pe umărul trei. mi-ai refuzat fruntea. 
textură incertă. 


mă odihneam de gânduri negre. se scutură. 
de praf praf de stele. pulbere de mine 


din prea multă grabă. treburi domestice. 
Dumnezeu în alergarea sa. dintr-un capăt 
în altul. al universului şi al meu 

a călcat pe mine şi m-a zdrobit. 

încerc ridicarea. scuturându-mă de mine 
si de trecutul apropiat. Prin tine El 

mi-a întins o mână. te rog tu femeie 
întinde-mi braţele. şi sufletul. 


mereu miroşi a femeie frumoasă 


26 


într-un du-te-vino de curcubeu 


- de pierdut tristeţea ce nu poate fi uitată - 
2009-07-09 


de dragul tău până şi piersica 
îşi tásneste seva de fericire 


când musti cu poftă din ea cu graţie 
zâmbetul tău străluceşte. 


diamantele din inima Africii de sud 
într-un du - te - vino de curcubeu 

din sufletul tău până la capătul Africii. 
numai piersici & viaţă 


P.S. lacrimile nu dau strălucire 
chiar diamante fiind 

am fost născut fără o coastă 
- de roşu incandescent - 
2009-07-09 


am fost născut fără o coastă 


mi ai imprumutat-o tu. 
înainte de a fi născuţi 
aveam nevoie de o rază de cer. 


bisturiu de roşu incandescent 

în mâna stângă a Dumnezeului. 
incizia perfectă sutura primordială 
sădeşte-te în mine redă-mi-te infinit 
cu mâna stângă sub tâmpla stângă 
cu ţigara scrum în mâna dreaptă 


coasta ce ne lipseşte 

Tramvaiul 21 
- de citit numai iubind Brăila - 
2009-07-13 


tramvaiul 21 a trecut 


a trecut şi ploaia 
mirosind a câine plouat 


ploaia a trecut oraşul 

noi doi 

barmanul ne-a recunoscut 
la aceeaşi terasă în Brăila. 


miroase a ploaie 
a câine plouata gunoaie 


miroase a ploaie strălucind în lumina farurilor 
mă destăinui în întunericul nopţii 

luminat numai de ochii tai mari. 

plânşi. 


mă asculti cu zâmbet curat 
după ce a trecut ploaia şi tramvaiul 21 

aschii de gând petic din cer / în amintirea 
unui epitaf banal (1) 


- prin Bráilita Brăilei -/ poem fránt - 


2009-07-13 


albastru de ploaie 
aburind asfaltul 

de mâini amândoi 
prin Bráilita copilăriei 


(tu eşti şi e bine ca eşti Miha!) 


îngânarea poemului 
vechi versuri amare în alb 


„Stropeşte-mă femeie 


cu un pahar devin” 


pe strada asta în oraşul acesta 
am mai plâns cândva 

aşchii de gând petic din cer / în amintirea 
unui epitaf banal (2) 
- prin Bráilita Brăilei -/ poem frânt - 


2009-07-14 


pe strada asta am mai umblat 
tot vara tottoamná 


(lulia a existat cândva 

acum e numai un personaj sechestrat 
în prima mea carte) 

iarnă pe lângă cimitir 

numai eu şi cuvinte 

haotic prin mine 

aşchii de gând petic de cer 
Dunărea etotaici 

mereu am trait 

cu impresia ca nu a secat 

nu mai sunt sigur 

câini vagabonzi şi copaci ciopartiti 


te iubesc Miha 

lasă-mă să mai cred 
- iubirea în cuvinte (ne) rostite...(des)tăinuire - 


2009-07-14 


La un moment dat, am fost atât de sigur că nu 
voi mai putea scrie încât am decis să nu mai fiu 
sigur de nimic niciodată! Nesiguranta devenind 
singura mea şansă de a mai scrie. 

te rog iubito 

lasá-má să mă mai mint 

să cred în stele 

să nu mai cred în vânt 

Îmi e greu să dezvolt iubirea în cuvinte rostite... 
Uneori, imposibil... 

Dar ceea ce simt e numai realitatea pur 
Ináltátoare a sentimentelor... 

De aici începe poezia şi nu invers! 

F ascinatia vieţii m-a coplesit subit. Trăiesc iar, 
iubita mea! 


Citeşte-mă pentru a mă înţelege! 

pleacă şi întoarce-te fericit 
- celălalt ochi - 
2009-07-18 


„pleacă şi întoarce-te fericit’ 


un ochi îmi adoarme zâmbind 
celălalt te priveşte pe tine 
distanţa ne apropie vizual 

al treilea ochi te iubeşte 


vise curg pe retina amară 

luna te urmează în patul curat 
ochi pe ochi se sărută duios 
degete oarbe te mângâie clar 


în braţele tale lumină trăieşte 
pe sani luna te mângăie lin 
fierbinte îţi e trupul neliniştit 
cald sărutul ochiului stâng 


„bine ai revenit în casa viselor implinite’’ 

nodul gordian, visul împlinit al bufonului & 
mintea mea în şapte colţuri 
- pentru tine, de stele, iubită -, 


text scris la tine in drogherie - 


2009-07-19 


„Un oracol a prezis că neînțelegerile din F rigia 
vor lua sfârşit, când regele va urca cu carul 
până la templul lui Zeus. Gordius, un simplu 
táran, a fost ales rege al F rigiei şi, drept 
mulţumire, a urcat cu carul la templu 
închinându-l lui Zeus. Oiştea carului însă era 
legată de jug cu un nod atât de complicat, încât 
nimeni nu-l putea desface. Oracolele au prezis 
că cel ce va reuşi să desfacă Nodul gordian va 
deveni stăpânul Asiei. Mai târziu, Alexandru 

M acedon ar fi tăiat nodul cu sabia, împlinind 
prezicerile şi punând stăpânire pe partea de vest 
a Asiei.” Biografie Alexandru M acedon. 


bé 


Alexandru M acedon a tăiat nodul gordian din 
neputinta de a-l desface? 

Să îşi fi dat seama că nu va avea timpul fizic 
necesar pentru această operaţiune complexă? 


36 


Astfel ratându-şi intrarea glorioasă în istorie? 

| s-a dovedit (din fericire sau din păcate),... 
murind tânăr, la 32 de ani (13 iunie 323 i.c.), că 
aşa i-a fost dat sa intre în istorie. 

Deja, o filă glorioasă îi fusese rezervată. 


bé 


zbor. mersul pe sârmă 

„la trapez 

nu mai vreau să trăiesc bufon 

decât pentru tine. manejul. cai pintenati 
pur sânge cai verzi 

armăsari şi iepe frumoase. încearcă 

să mă iubeşti 

irisul meu schimbător te iubeşte verde celest. 
irişii tăi 

E verest cucerit. eu şerpaşul 

dorințelor noastre 

visul bufonului împlinit la trapez 

fără plasă de siguranţă 


M -ai rugat să desfac nodul. Ramasesesi cu un 
nod în gât când te-am cerut... 

Ai zis da... 

Timpul meu poate e pe sfârşite, cel puţin 

teoretic, dar nu ştiu mai multe decât a ştiut 
Alexandru M acedon. 
Intr-o zi... Voi pleca şi eu. 


Si el a trăit fără plasă de siguranţă, astfel a 


cucerit lumea la propriu. 
Eu numai petine! Totla propriu! 

câte colţuri are sfera? 


- pe jumătate de ceară, pe jumătate de 
alabastru - 


2009-07-19 


aseară ai închis un câine în drogherie 
câte colţuri are sfera? de galben 
se moare ori se comite o crimă 


l-am chemat pe nea Gigi taximetristul 
câte colţuri are sfera? de galben 
retina prinde păienjeni ori moare vederea 


aseară ai eliberat patrupedul rebel 
câte colţuri are sfera? de galben 
creierul se întreabă retoric refuză urátul 


l-am mangaiat cu gândul pe Riciu - îndrăgostit 
câte colţuri are sfera? de galben 
dacă nu trăiesc voi muri fericirea primită 


câte colţuri are sfera? e întrebarea 

pusă detine în visul meu perpetuu 

din toată noaptea aceasta cu lună 
jumătate de ceară jumătate de alabastru 

iubirea e o sferă unde după fiecare colţ 
al acesteia se ascunde inima mea 
de inimă roşie. câte colţuri are sfera? 

sub pleoapa ta 
- o aripă plus încă una - 
2009-07-19 


nu trebuie 

să mai murim vreodată 
e verde cerul 

albastru pe pământ 
luna ne e cazarmă 

de îngeri e blindată 
soarele gigant 

cu razele de lut 


cum pâinea coace 

- n test fierbinte 

ca ziua mângâiată 
violet solar 

pe noapte luna 
calareste necuvinte 
aleargă viaţa 

pe-un sprinten armăsar 


dá-mi o aripă 

de-a ta să zbor 

o aripă din mine 

te duce pe o stea 

m-ai vindecat 

şi nu mai vreau să mor 

te rog má tine 
strâns sub pleoapa ta 


lume multă şi mai mult trecătoare 
- l-am privit luuuung şi pierduuuut - 


2009-07-20 
lume multă şi mai mult trecătoare 


azi am trecut pe la piaţă 

(m-am dat târgului, cum se zice) 
targoveti fel de fel 

tiganci cu fuste lungi colorate 
te indemnau sa-ti vezi soarta 
intr-un colt mai la dreapta 

un tigan batea argint si aur 
(,,de pus pe maini la fete mari 

şi la flăcăi ce vor să se însoare”) 
zarzavaturi pepeni bere şi mici 


numai că nicăieri nu am întâlnit 
vânzătorul de vise mult aşteptat 
copii de ţigani alergau despuiati 
tineri frumoşi ţinându-se de mână 
femei bătrâne cărând povara anilor 


şi câte o cosnitá cu verdeturi 
bărbaţi burtoşi vorbind vorbe 

am privit luuuung si pierduuuut 
un şir lung de tablouri... 
singurătatea ca o hienă muşcă 
din mine cadavrul viu 


am privitluuuung şi pierduuuut 


poate voi reuşi vreodată să scriu 
poemul ce nu s-a scris nicicând 


lume multă şi mai mult trecătoare 
în oraşul meu pustiu 

alungă anatemele! 
- pentru tine scrisoare spusă în cuvinte - 
2009-07-21 


cuvinte se nasc şi trăiesc 
aripi le dăm noi 
din noi câte o coastă perversă 


priveşte pe fereastra de cer 
un stol de cuvinte albastre 
- zbor de silabe 

buzele noastre de cioburi 

- sărut de argint 


în propoziţii şi fraze 
deschide-ti sufletul 


pe umărul tău 
voi aşeza versuri 


cristale de rugă 
alungă anatemele! 

ca două oglinzi ne reflectám în carne 
- săruturi în oglindă - 
2009-07-21 


strâns în braţe te tin 

ca două oglinzi ne reflectám rănile în carne 
ne sárutám unghiile vinete 

ceara ne străbate din ochi prin fosele reci 


strâns în braţe te tin 

cuvintele tac sângerând pe sub rochia de 
întuneric 

muntele lui Venus sprijinit de o mână 
pubis fierbinte sprijinit de vulcani renascuti 


strâns în braţe te ţin 

ne ţinem de gânduri departe ridicând steagul 
trăirii 

reflectám oglinzi de cristal zâmbete scumpe 
pubis & Venus unghiuri mitice din contopire de 
trupuri 


ca două oglinzi ne reflectám rănile în carne 
strâns în braţe te tin 


timpul nostru abia acum începe 

sufletulului tau bun 
- vindecarea prin tine - 
2009-07-23 


de la pământ 
la cer 

eşti tu 

în inima mea 
de la cer 


la pământ 
e Dumnezeu 


argint. 
lichefiere în noi 


aur tămâie si smirná 

umărul trei reloaded 
- asta mă face fericită. pentru liniştea ta 
iubitul meu. - 
009-07-23 


„Ca să scapi tu de ele 
umărul trei durerile tale 

ti le tine cu adevărat 

nici nu te mai gândeşti la ele 
şi asta mă face F ericită 


dar din păcate 

nu realizezi povara 
pe care mi-o asum 
căci o fac în tăcere 


nu-mi deschid sângele curgându-mi 
din suflet şi atunci calci nonşalant 
pe sufletul meu fără să pricepi 
cruzimea gestului tau... 


nu ai nici un drept să-i calci 
pe ceilalţi în picioare 

să-ţi râzi de dragostea lor 
pentru tine vorbele nu zboară 
nu sunt inofensive 

ori dacă le consideri aşa 

atunci ar însemna că 
trebuie luate cu precauţie 
toate vorbele tale 


aşteaptă puţin dragul meu 
iubitul meu!” 

sublim cum recită Nichita postum 
- cu iubirea ta / vie prin mine- 
2009-07-24 


aşa a vrut Dumnezeu 

să mă ridici de umeri cu inima ta bună 

cu dinţii 

viaţa mi-am îngropat-o adânc în golul din gol. 


aşa a vrut Dumnezeu 
să mă aduni din peşteri ori de sub stânci 
anii netráiti i-am vândut timpului rătăcit. 


aşa a vrut Dumnezeu 

să-mi împrumuţi un al treilea umăr 
rotund 

prăbuşit ti l-am sacrificat într-un cubism 
desantat. 


asa a vrut Dumnezeu 
sá ne iubim pe cetăţi de ruine amare 
eu mortin alcoolul nebun tu vie prin mine. 


asa ne-a vrut Dumnezeu 

in echilibru rebel trupuri contopite 
intr-un picior ascultam cum recita Nichita 
poeme. 

că aşa a vrut Dumnezeu 
să iubim poemele lui nevorbite. 

trecurám ani ce nu se mai întorc 


- pe calea sângelui sá má pasesti - 
2009-07-27 


iubito, cu buzele de foc, 

îmi iartă dragostea rebelă - 
trecurăm ani ce nu se mai întorc, 
să ne rămână iubirea 
impunátoarea citadelá! 

iubito, cu ochi aprinsi, de jar, 

te rog, mă iartă în iubire - 
tráit-am viaţa de calvar... 
iubeşte-mă şi fă din viaţa mea 


minune! 

Ploaia de noi 
- trăieşte - mă - 
2009-07-27 


iubeşte-mă aşa cum mă iubeşti, 
mereu să mă trăieşti fără refuz. 
pe calea sângelui să má pásesti - 
să mă iubeşti, să te iubesc 


profund. 
ploaia cade pentru tine 
în ureche susur 


cristalin albastru de senin 


iubesc zâmbetul tău 
de cristal 


absolută ploaia 
din poemul meu 


banal. 

pescăruşi. spintecă valuri 
- răsăritul nu e singur - 


2009-08-06 
naufragii. 
naravase apusuri de sori 


materie rătăcită 
mâna ta mă sărută rotund. 


ancore Vil. 
tipand de durere necheaza celest 


pescárusi. 
spintecá valuri 

Rugă 
- fără botnitá - 
2009-08-08 


Te-am rugat 
să-ţi plimbi privirea fără botnita 


Să laşi lesa 
rezemată de cerul cu stele. 


Te-am rugat 
să-ţi descarcerezi sărutul fără regrete 


Sa mă sfâşii 
cu triluri albastre de mierle. 


M angdiere 
din stele, 


Săruturi 
de ele. 

ochi al ochiului meu 
- vezi cioburile din viaţa noastră - 

2009-08-10 


din crâmpeie de zi 
ţi-am construit zâmbete. 


din cioburi de noapte 
ţi-am făurit scäncete. 


amândoi trăim stele 
calde şi reci. 


unele acum s-au născut 
altele acum mor. 


dintr-un zâmbet 
dintr-un scâncet. 


ridicá-ti privirea şi vezi. 


si vezi cioburi de viaţă 
din crâmpeiul de ochi al ochiului meu 
luminat. 


prin ploaie de mână 
- cu un sărut - 


2009-08-16 

prin ploaie de mână 


şotronul mersului blând 

gândim amândoi ocolirea de cuvinte 
plouă aprig ca vorbele spuse răstit 
strada mută ne aruncă paşii grăbiţi 


ne sorbim apă de pe buzele moi 
cu un sărut 


ars 


Chipul tău blând 
- mersul pe sârmă în cubul meu imperfect - 
2009-08-27 

prin noaptea vieţii 
paşii mei grăbiţi 
vor să ajungă în zi 


de la lună până la soare 
sunt numai trepte de lumină 
cometă în decorul albastru 


tine-má de mâna dreaptă 
să nu mi se topeasca tălpile 
în cubul cu pereţi de alb 


chipul tau blând 
coborât din icoane 
ca un sfântmă priveşte 


tine deschise palmele de catifea 
paşii mei apăsaţi 
să nu mai meargă pe sârmă 


Sufletul tău mă doreşte să fiu lângă tine 
- de primire... forever - 


2009-08-27 

nu îmi mai da brânci pe fereastră 
am aripile frânte 


sufletul mi se zbate 
între tine şi tine 
soarele nu mai apune 
decât albastru-sângeriu 


luna nu mai răsare 
decât palidă stea 
săruturi pe sânii 
laptelui crud 


mă trezesc la viaţă 
două sfârcuri de aştri 


tu păstrează-mi sufletul 
leşinat între coastele tale 
zăbrele de foc 
primeşte-mă 


dulce - armăsar nechezat 
iubeşte-mă spirit arzând 


iartă-mă de nimic şi de tot 

la intersecţie destinele 
- in(tre) alb şi negru - 


2009-11-23 

din era inventării 

semafoarelor 

ne aşteptăm vieţile 

la intersecţie destinele amândurora 
trecere 


zebră în alb şi negru 
roşu galben 


verde 
continuu 


noi doi 


din era inventării 


paşii tăi călcând duios 
- covor de galbene parfumuri - 

2009-11-24 
din piatră' n piatră 
un covor de galben 
cinetica umbrei umbră după umbră 


paşii tăi călcând duios 
gândurile-mi plâng ades 


mi te-nchipui te gândesc 
Doamne leagana - mă-nalEi mers! 


din piatră' n piatră 
din vers în vers 


din piatră' n piatră 


Am fostumbră. Acum nu mai sunt... 
- Postumă - 


2010-02-04 


Cândva... 
Umbra mea a murit. 

Nu mai am pământul 
la picioare. 


Nici luna n-o mai am pe creştet 
ţi-am daruit-o tie, dulce... 


Argintul ei îţi strălucea din ochi, 
scântei de şoapte. 


Nici soarele nu îl mai am pe frunte - 
ti l-am făcut cadou în lunile de vară. 


Acum, sunt călător nemărginit 
prin larguri de abis. 


Am fostumbră. Acum nu mai sunt... 


Decât un vis, 
un vis... 


Încarcerat în noapte! 

Cine mai sunt? 
2010-02-09 


Nici o veste de la mine: cine sunt, pe unde 
sunt,prin ce abisuri mai trăiesc, de ce, cat şi 
cum? 

In ce absurduri má mai scald, prin ce coclauri 
má mai petrec, din ce lacustre má mai ştiu, prin 
ce vise mal plutesc? 

Nici o veste de la mine: oare viata má mai 
vietuieste? 

Presupun ca... 

Încă. 

lubeşte-mă Doamne cu un prunc, strânge-mă 
în braţe cu femeia iubită! 

Vreau o veste de la mine... 

Să curgă laptele matern, să gângurească un 
copil! 

Denu... 

jur că voi face câte un parastas din fiecare zi 
a (ne)vietii mele! 

Receptare critică 
- Chipul tău blând... - 


Situată încă de la primele încercări literare sub 
semnul modernităţii, creaţia lui Nicolae Virgil 
Andronache se înscrie în linia poeziei 
generaţiei 2000. Initial Nicolae Virgil 
Andronache s-a format scriind poeme care au 
în centru imagini ale cotidianului, ale 
banalului şi derizoriului, toate subsumate unei 
idei potrivit careia poezia = viaţă. Spunem acest 
lucru, având în vedere că scrisul reprezintă 
pentru Nicolae Virgil Andronache un mod dea 
fi, o devenire a fiinţei. Alături de necesara 
dorinţă de afirmare şi pasiunea pentru 
literatură şi artă, descoperim la Nicolae Virgil 
Andronache o dimensiune existenţială a 
scrisului. Majoritatea poemelor îşi au originea 
în fapte şi trăiri care au modificat, de-a lungul 
vremii, sensibilitatea artistică a scriitorului. Azi 
se scrie enorm de multă poezie. Multi cred că, 
dacă scrii „a la maniere de... '', esti poet. A 
devenit la modă să scrii versuri fără a avea un 
sistem de valori propriu şi o ideologie bine 
definită. In acest peisaj suprasaturat de poezie 
de mâna a doua şi de pseudo - poeţi, Nicolae 

Virgil Andronache reuşeşte să se impună, 
dovedind, întâi de toate, originalitate. 

În primul se va afirma cu poemele din 
antologia „Zodia Harfei''; următoarele volume 
vor demonstra o maturizare a versului şi a 
imaginaţiei creatoare a poetului.Volumul 
„Chipul tău blând coborât din icoane, má tine 
strâns sub pleoapá'” se caracterizează printr - o 
sensibilitate artistică diferită de volumele 
anterioare şi prin reesentializarea limbajului. 
Sublimarea experienţelor existenţiale este mult 
mai profundă, nivelul de conceptualizare fiind 
ridicat.T ema volumului este iubirea. Sentiment 
devastator, dragostea constituie pretextul 
poemelor; însă, dincolo de trăirile exprimate, 
poezia sa se structurează în jurul definirii 
realului, depăşind „realitatea pur înălţătoare a 
sentimentelor’’( ,,LaSa-ma sá mai red"), 
transformându-se în act cultural: ,,citeste-ma 
pentru a mă intelege’’. Versul este fundamental 
şi marchează criza comunicării eului liric. 
Singurul canal de comunicare ( păstrat / rămas 
) existent este poezia. Poemul „Aşchii de 

gând, petic din cer’’ multiplică întrucâtva 
perspectiva asupra realului, adăugând tabloului 
cotidian imagini livreşti: „Iulia a existat cândva 
/ acum e numai un personaj sechestrat / în 
prima mea carte./’’ 

Universul poetic astfel structurat suferă 
modificări esenţiale în poemul „Cäte colţuri are 
sfera?''. Fiind una dintre piesele de rezistenţă 
ale volumului, poezia surprinde o concepţie 
duală asupra realităţii. Rescrierea prezentului 
imediat este urmată contrapunctic, în fiecare 
strofă,de întrebarea „câte colţuri are sfera?’’. 
Poemul este structurat în jurul simbolisticii 
culorii galben, responsabilă de transformările 
din jur. „Colturile sferei’’, simbol al realului 
deformat, completează imaginea universului 
fictional în centrul căruia se află, aparent, 
iubirea. Pentru Nicolae Virgil Andronache, 
poezia este un mod de cunoaştere. Deşi multe 
poeme au la bază fapte reale, transfigurarea lor 
poetică nu lasă loc speculațiilor de nici un 
fel.V olumul de fata, în care poetul utilizează 
din plin recuzita postmodernă, se integrează în 
sensibilitatea estetică şi literară a secolului 
nostru. 

Nicolae Virgil Andronache este unul dintre 
poetii teleormäneni valoroşi, care a făcut 
numeroase sacrificii pentru a-şi depăşi propria 
condiţie şi pentru a se impune în peisajul 
poeziei actuale. 


Dumbravă Emil 
Profesor Colegiul Tehnic 

„G-ral D.Praporgescu””, 
Turnu M ăgurele - 
Mierea şi fierea realului 


Sunt poeţi care îşi dedică viata operelor lor, 
renunțând la trările legate de lumea 
înconjurătoare pentru a clădi o piramidă de 
care nu se vor bucura niciodată, pentru a se 
scufunda într-un exerciţiu steril. Alţii însă îşi 
trag seva artistică din mierea şi din fierea 
realului. Asta este cazul lui Virgil, care ne 
transmite mesajul său, îmbibat de o speranţă 
disperată, mai întâi prin propria sa atitudine 
faţă de a exista, poezia lui fiind o consecinţă 
firească, un compus saturat care curge din 
neliniştea lui aproape palpabilă. Virgil este poet 
pentru că a ales viaţa, cu toate umbrele şi 
strálucirile ei. 


Fernando Klabin 
Traducător, licenţiat în Ştiinţe Politice 


Functionar la Ambasada Braziliei din 
Bucuresti 

Cuvinte albastre 


Nicolae Virgil Andronache vine dintr-un timp 
imaginar in care „‚povara” poeziei e o lebădă 
albă valsând între cer şi pământ. Lacrima 
poetului, „ un stol de cuvinte albastre”, „sărut 
de argint” peste marmura timpului. Nicolae 
Virgil Adronache un poet tânăr, al cărui talent 
este pe cale de a face explozie între stelele 
îndumnezeite cu harul creaţiei 


Tudor M atresu 


Poetul îşi caută muza 


Cândva a iubito femeie. 
A Si ea l-a ¡ubit pe el. 
Impreuná au tráit o poveste frumoasá. 
...a mai iubit şi alte femei. 
Până când a găsit... „Chipul tau blând 
coborât din icoane..." 
Versurile acestea „dau gata orice femeie''. Se 
spune că nu putem iubi decât o dată în viaţă. 
Cu toate acestea, împreună ne regăsim în 
superbele cuvinte şi ne amintim sau ne vom 

aminti cel puţin o dată în viaţă că am 
întruchipat „chipul blând coborât din icoane’’ 
pentru omul pe care l-am iubit. 

Peste vremi, când noi nu vom mai fi, copiii 
noştri sau copiii lor vor găsi această carte în 
bibliotecă, vor citi şi se vor întreba: 

„ Cine este poetul ... ? Cine este femeia ...?'' 


Vor mai fi multe iubiri pe pământ şi atâta timp 
cât va exista poetul care să le cânte, omenirea 
nu este pierdută. 

Cândva a iubito femeie. 

Acum poate ne iubeşte pe toate - 

Altfel nu ne-ar fi închinat 

Versuri atât de frumoase. 
iti mulţumim ,,poete” , Nicolae Virgil 
Andronache, pentru ca existi! 


B ibliotecar 
Aurora Negrila 
Grupul Şcolar „Sf. Haralambie’ 
Turnu M águrele 

ie 


tric 


Sunt singur 
Doamne, singur- 
iarna mă plânge 

sub picioare- 

mă ninge Dumnezeu 
cu ani. 


Sub ochiul ei 
mă leg de Cer 
şi de pământ... 


Sunt singur 
Doamne,singur- 
printre námeti 
de viaţă, 
printre námeti 
de gânduri, 


it Universul, iar acel atom invizibil al 


ea existenței, a explodat tineresc creând 


n sufletul rotund al poetului, | 


Inse armonios cu everestine 


Adrian 
Februarie, 6 

